Ignalina - Vikipedija

# Ignalina

### Straipsnis iš Vikipedijos, laisvosios enciklopedijos.

  Kitos reikšmės - Ignalina (reikšmės).

Ignalina
55°20′20″N, 26°9′40″E
Valstybė: | Lietuva
Savivaldybė: | Ignalinos rajono savivaldybė
Meras: |
Gyventojų (2006): | 6 227
Plotas: | km²
Gyventojų tankumas: |

Vietovardžio kirčiavimas (2 kirčiuotė)
Vardininkas: | Ignalinà
Kilmininkas: | Ignalìnos
Naudininkas: | Ignalìnai
Galininkas: | Ignalìną
Įnagininkas: | Ignalinà
Vietininkas: | Ignalìnoje

Ignalina - miestas Utenos apskrityje, 110 km į šiaurę nuo Vilniaus; rajono centras, turi miesto seniūnijos statusą, taip pat yra apylinkių seniūnijos centras. Pro miestą eina geležinkelis Vilnius-Sankt Peterburgas. Yra Švč. Mergelės Marijos Gimimo bažnyčia, rajono centrinė ligoninė, paštas, prie Žaliojo ežero šiaurinio kranto - Žiemos sporto centras.

Ignalina išsidėsčiusi ežeringame krašte - mieste telkšo Žaliasis, Gavaitis, greta miesto - Gavys, Paplovinis ir Palaukinis ežerai.

Ignalinos atominė jėgainė yra ne Ignalinos, tačiau Visagino mieste - XX a. 2-ojoje pusėje statant elektrinę pastaroji gyvenvietė tik kūrėsi (tuomet - Sniečkaus pavadinimu), todėl jėgainė pavadinta artimiausio miesto vardu.

## [taisyti] Istorija

Ignalina pirmąkart paminėta 1810 metais, nors apylinkėse žmonių gyventa jau IX a. (liudija rasti to laikmečio pilkapynai ir senkapiai). 1862 m. nutiesus Sankt Peterburgo-Varšuvos geležinkelį, į rytus nuo Ignalinos palivarko buvo pastatyta medinė geležinkelio stotis. XIX a. pabaigoje Ignalina buvo linijinio plano, medinių namelių formuojama gyvenvietė.

1950 m. Ignalinai suteiktas miesto statusas ir ji tapo rajono centru. 1970 m. aprobuotas Ignalinos miesto herbas su trimis baltomis vandens lelijomis mėlyname fone. 1997 m. vasario 4 d. Prezidento dekretu patvirtintas naujas miesto herbas.

## [taisyti] Pavadinimo kilmė

Dabartinis miesto centras yra išsidėstęs buvusio palivarko teritorijoje, kurį kadaise yra valdė Ignas Kaminskis - būtent pagal jo vardą ir išsivystė miesto pavadinimas. Tačiau liaudies etimologija Ignalinos vardo atsiradimą aiškina legendiškai: pasakojama apie nelaimingą, žmonių prakeiktą ir Ilgio ežere paskandintą kunigaikščio Budrio dukters Linos ir kryžiuočių belaisvio Igno meilę. Sakoma, kad ji nemirtinga, ežero šlaite trykšta skaidriu šaltinėliu, Linos ašaromis vadinamu. Kuomet tarp gražiųjų ežerų ir kalvų atsirado nedidelis miestelis, žmonės jį pavadino Ignalina, kad amžiais minėtų tą nepaprastą Igno ir Linos meilę.

## [taisyti] Tarptautinis bendradarbiavimas

Ignalinos miestas bendradarbiauja su:

- Büren, Vokietija

- Helle kommune, Danija

- Kongsvinger kommune, Norvegija

- Nord Odal kommune, Norvegija

- Prachatice, Čekija

- Serock, Lenkija

Taip pat dalyvauja - Euroregionas "Ežerų kraštas" (Oziornyj kraj):

- Baltarusija (Braslavo savivaldybė, Glubokoje savivaldybė, Miorų savivaldybė, Postavų savivaldybė, Verhnedvinsko savivaldybė
- Latvija (Daugpilio rajonas, Daugpilio miestas, Rezeknės rajonas, Rezeknės miestas, Kraslavos savivaldybė, Preilių savivaldybė)
- Lietuva (Švenčionių rajonas, Utenos rajonas, Zarasų rajonas, Visagino miesto savivaldybė)

## [taisyti] Nuorodos

| Commons: Ignalina – Iliustracijos, vaizdo ir garso įrašai, susiję su straipsniu

- Miesto seniūnija
- Nuotraukos

Ignalinos miesto seniūnija
Savivaldybė: | Ignalinos rajono
Administracinis centras: | Ignalina
Plotas: | 6,9 km²
Gyventojai: | 6307 (2005 m.)
Gyventojų tankumas: | 914 žm./km²
Kaimų skaičius: | 0
Seniūnas: | Valentinas Rumbutis
Žemėlapis
-

| Šiame straipsnyje apie Lietuvos gyvenvietę tėra įdėtas šabloninis tekstas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../i/g/n/Ignalina.html"

Kategorijos: Nepilni (Lietuvos gyvenvietės) | Lietuvos miestai | Ignalinos rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- Ελληνικά
- English
- Esperanto
- Eesti
- Nederlands
- Polski
- Русский
- Svenska